Judges.
5.
Ga maṉḏanydja Dipuranydja ga Baraktja wirrkina dhika goŋmirriyina, bala maṉḏa yukurrana wokthurrunanydja Garraywuna, buku‐wekaŋalana yukurrana ŋanya, ga miyamara yukurrana maṉḏa manikaykurruna, balanyarana gam'. 
“Wokthurrana walala Garraywuna. Ŋunhi ŋuli yolŋu'‐yulŋu wekanharamirri walalawuynha walala nhanukala, bala ŋayinydja ŋuli guŋga'yunna walalanha yana. 
Ŋayi guŋga'yurruna ŋunhinha miyalknha Djayilnha; Dharpuŋala ŋayinydja ŋanya Djitjuranha, bala ŋayi rakunydhinana. 
Garray, bukmaknha ŋunhi miriŋunha walalanha buŋana yana rewal'yurrana, yurru ŋunhinydja walala ŋunhi walala yukurra nhuŋu märr‐ŋamathirri, walalanydja yurru ḏälnha yukurra nhina; Walalanydja yukurra yurru baḏayala'na milkuma wiripu‐guḻku'wuna, bitjana dhuwala walu ya' walma marrtji ŋuli, räkukuma ŋuli yolŋu'‐yulŋunha.” Bala yukurrana Yitjuralpuyŋunydja nhinana miṯtji marimiriwnha märr‐weyinnha, 40 dhuŋgarranydja ŋupara, ga yana liŋgu ga Dipura rakunydhina. 
